યુ.કે.ની બાથ યુનિવર્સિટીના બી.એસસી. કમ્પ્યૂટર સાયન્સ સ્નાતક જેમ્સ પૉટર અને તેના પિતા કૈથે આ ટૅક્નૉલૉજી વિકસાવી છે. તેઓ બે વર્ષથી આ ડિવાઇસ વિકસાવી રહ્યા હતાં. આ ડિવાઇસનું આખું નામ છે ક્વિટ ટાઇમ. તેનું ટૂંકું રૂપ ક્યૂટાઇમ કરાયું છે. તે એક સ્માર્ટ એચડીએમઆઈ કૅબલ છે જે ઘરના વાઇફાઇ સાથે વાયર વગર જોડી બનાવે છે અને ઉપર કહ્યું તેમ સ્માર્ટ ફૉન પર પ્રાપ્ય એક ઍપ દ્વારા તેને નિયંત્રિત કરી શકાય છે. જ્યારે તમારું બાળક તેમનાં ગૅમ્સ કૉન્સૉલ પર રમતું હોય ત્યારે તેમને દસ મિનિટ પહેલાં ચેતવણી મળશે કે રોજ તેમનો રમવાનો જે નિયત સમય છે તે પૂરો થવા આવ્યો છે અને જ્યારે સમય પૂરો થશે ત્યારે આ ડિવાઇસ સ્ક્રીનને બંધ કરી દેશે.